En 26-årig mand fra Dronninglund er i dag blevet varetægtsfængslet i 14 dage efter at have truet en restauratør i Aså.

Ved 21-tiden kom den 26-årige mand ind i restaurenten med en 70 centimeter lang jernstang og slog omkring med den, uden dog at ramme nogen. Manden er rockerrelateret og ifølge den vagthavende hos politiet i Frederikshavn er det derfor han i dag blev varetægstfængslet. Politiet er meget sparsomme med oplysninger i sagen.